EkBass/fiwiki-20250220-pages-articles huggingface dataset:
Kasvot Marsissa

Kasvoiksi kutsutaan laajaa pinnanmuotoa ja ylänköä Cydoniassa Mars- planeetalla. ”Kasvoilla” on pituutta noin kolme kilometriä, leveyttä noin 1,5 kilometriä, ja ne sijaitsevat noin kymmenen astetta pohjoiseen Marsin päiväntasaajalta. ”Kasvot” kuvattiin ensi kertaa Marsia kiertäneellä Viking 1 -luotaimella 25. heinäkuuta 1976, kun se etsi sopivaa laskeutumispaikkaa Viking 2 Lander -laskeutumisalukselle. Kuvassa on paljon tummia pisteitä, jotka johtuvat puuttuvasta kuvadatasta, kuvatietojen siirto-ongelmien aiheuttamista niin sanotuista bittivirheistä. Bittivirheet muodostavat osan yhdestä "silmästä" ja "sieraimista" ihmisen kasvoja muistuttavassa luonnonvoimien kuluttamassa kalliossa, joka näkyy lähellä kuvan keskiosaa. Kalliomuodostelman syvät varjot luovat illuusion nenästä ja suusta. Muodostelman läpimitta on 1,5 kilometriä, ja auringon kulma on noin 20 astetta. Kuva on otettu 1 873 kilometrin korkeudelta. Planeettageologit pitävät muodostumaa luonnollisesti syntyneenä. Kuva tuotiin yleisön tietoisuuteen kuusi päivää myöhemmin NASAn lehdistötiedotteessa. Tulkintojen enemmistön mukaan Viking 1:n ottamassa kuvassa oleva muodostuma on luonnollinen pinnanmuoto, jonka kasvomaisuutta vahvistaa kuvaushetken matalalla olevan auringon valon suunta. Kuvan epätarkkuus peittää pinnan epätasaisuuksia. Kuva sai monet maallikot uskomaan, että Marsissa on ollut älyllistä elämää joskus kauan sitten. Kuvasta tehtiin paljon näennäistieteellisiä tulkintoja. Myöhemmissä paljon tarkemmissa kuvissa vuosilta 1998 ja 2001 ”kasvot” eivät enää juuri muistuta ihmiskasvoja, vaan osoittautuivat luonnollisiksi pinnanmuodoiksi.. == Cydonian väitetty yhteys Aveburyyn == Kasvojen lisäksi Cydoniassa on muitakin näennäistieteilijöiden kummallisina pitämiä pinnanmuotoja. Näihin kuuluvat muiden muassa ”pyramidi” ja ”spiraalitorni”. Useiden kasvoja ympäröivien pinnanmuotojen väitettiin täsmäävän muodoltaan ja keskinäiseltä sijainniltaan Britannian Aveburyn megaliittisten monumenttien kanssa, aivan kuin Aveburyssä olisi peilikuva Marsin kasvoja ympäröivästä seudusta. Esimerkiksi kasvoja lähinnä olevaa kraatterin väitettiin vastaavan Aveburyn maakehää, ja jopa kraatterin kehässä olevan aukon väitettiin vastaavan aukkoa Aveburyn kehässä. Erona on tosin mittakaava, joka on Marsissa 14 kertaa suurempi. Lisäksi itse kasvoille ei löydy Aveburyn vastaavalta paikalta vastinetta, vaan niiden alue on peltoa. Tutkijat eivät ole ottaneet kantaa näennäistieteilijöiden löydöksiin. == Kasvot populaarikulttuurissa == Kasvot ovat esiintyneet muun muassa yhdysvaltalaisessa Operaatio Mars (”Mission to Mars”) -elokuvassa vuodelta 1999, eräässä Mikki Hiiri -jaksossa, jossa marsilaiset olivat niitä piirtäneet, sekä tietokonepeleissä Zak McKracken and the Alien Mindbenders ja UFO Enemy Unknown. Englantilainen vaihtoehtorock-yhtye Muse on tehnyt aiheesta kappaleen ”Knights of Cydonia”. == Lähteet == == Aiheesta muualla == *Caption of JPL Viking Press Release P-17384 Luokka:Mars Luokka:Tähtitiede ja näennäistiede
Seesami

Seesami eli öljyseesami (Sesamum indicum) on Afrikasta kotoisin oleva yksivuotinen yrtti (korkeus n. 1,8 m.), jota nykyisin viljellään enimmäkseen Intiassa, Kiinassa ja joissakin Afrikan maissa.gernot Katzer's Spice Pages. == Käyttö == Seesamin siemenet sisältävät runsaasti kadmiumia tai muita raskasmetalleja, minkä vuoksi niitä voi nauttia kerralla korkeintaan kaksi ruokalusikallista. Päivittäiskäyttöä ei suositella. Seesamin siemenistä voidaan puristaa seesamiöljyä tai valmistaa makeisia kuten halvaa. Seesamin siemenistä valmistetaan myös tahinia, jota laitetaan mm. hummukseen. Niitä voidaan lisätä myös leipiin ja leivonnaisiin. Ruoanlaitossa raa'at seesaminsiemenet neuvotaan paahtamaan pannulla ennen käyttöä, vasta silloin ne saavat tyypillisen makunsa.Dazzle Yellow Pages thumb|vasen|260px|Seesamileipä == Lähteet == == Aiheesta muualla == *Suomen Lajitietokeskus: Seesami (öljyseesami) – Sesamum indicum *Fineli: Seesaminsiemenen ravintosisältö *ITIS: Sesamum indicum *United States Department of Agriculture (USDA): Sesamum orientale *Flora of China: Sesamum indicum *Dr. Duke's Phytochemical and Ethnobotanical Databases: Sesamum indicum *Centre for Agriculture and Biosciences International (CABI): Sesamum indicum (sesame) Luokka:Seesamikasvit Luokka:Maustekasvit Luokka:Öljykasvit Luokka:Seulonnan keskeiset artikkelit Luokka:Lääkekasvit
Oberlin (Ohio)

Oberlin on kaupunki Ohiossa, Yhdysvalloissa. Asukkaita kaupungissa oli vuonna 2010 tehdyn väestönlaskennan mukaan 8 286.http://quickfacts.census.gov/qfd/states/39/3957834.html Oberlin oli orjuuden vastaisen liikkeen, abolitionismin, tärkeä keskus 1800-luvulla. Nykyisin se tunnetaan ennen kaikkea Oberlin Collegesta, joka on kuvataiteen ja musiikin oppilaitos jossa on noin kolmetuhatta opiskelijaa. Collegen lisäksi kaupungin suuri työnantaja on Yhdysvaltojen liittovaltion ilmailulaitos (FAA), jonka suuri lennonjohtokeskus sijaitsee Oberlinissä. == Lähteet == == Aiheesta muualla == * Oberlinin kotisivut * Oberlinin sää Luokka:Ohion kaupungit Luokka:Lorainin piirikunta
Pikselisivu

Pikselisivu on web-sivu, jolta myydään mainostilaa pikseleittäin, kiinteään hintaan per pikseli. Pikselisivu juontaa englanninkielisestä sanasta pixel page, toiselta nimeltään Million dollar homepage. Pikselisivukonsepti syntyi elokuussa 2005, kun Englannin Wiltshiressä asuva opiskelija Alex Tew keksi idean pikseleiden myynnistä yliopisto-opintojensa rahoittamiseksi. Alex Tew perusti sivut ja alkoi myydä pikselimainoksia 1000 x 1000 pikselin sivulleen yhden dollarin pikselihintaan, pienimpänä myytävänä määränä 10 x 10 eli sata pikseliä. Noin neljässä kuukaudessa sivu täyttyi lähes täyteen, ja tammikuun alussa viimeiset pikselit olivat myynnissä eBayssa 160 000 dollarin hintaan. Tammikuussa 2006 maailmassa oli jo satoja kopioita alkuperäisestä Alex Tew:n pikselisivusta. Lisäksi ilmiöiden seuraamiseen tarkoitettuja ranking- listasivustoja luotiin. Tammikuun alussa ilmiö saapui myös Suomeen. Ensimmäisenä yleisön tietoisuuteen nousi Miljoonan Mummon Sivu, joka perusti ideansa markan – slangikielellä mummon – pikselihintaan. Muitakin suomalaisia pikselisivuja seurasi hyvin pian perässä. Uuden ilmiön suomalaiseen pikselimarkkinaan toi voittoa tavoittelematon Miljoona Lapselle -sivu, joka toimi lahjoitusten välittäjänä Mannerheimin Lastensuojeluliitolle. == Aiheesta muualla == * Alkuperäinen million dollar homepage pikselisivu * Million Dollar Homepage Watch Luokka:World Wide Web
Like a Prayer

Like a Prayer on yhdysvaltalaisen poplaulaja Madonnan neljäs studioalbumi. Se julkaistiin levy-yhtiö Siren tuottamana ympäri maailmaa maaliskuussa 1989, ja se nousi Billboard-listan ykköseksi ja rikkoi platinarajan neljä kertaa. Maailmanlaajuisesti albumia on myyty 11 miljoonaa kappaletta. Singleinä albumilta julkaistiin nimikappale Like a Prayer sekä Express Yourself, Cherish, Dear Jessie, Keep It Together ja Oh Father. Madonna on tehnyt albumin suurimmaksi osaksi Patrick Leonardin ja Stephen Brayn kanssa. Albumi myi Yhdysvalloissa 4 miljoonaa kappaletta ja maailmanlaajuisesti 13 miljoonaa kappaletta. Albumi kuohutti katolista maailmaa kappaleen Like a Prayer takia. Videolla Madonna liittää uskontoon seksuaalisia aiheita. Hän suutelee tummaihoista pyhimystä nimeltä Martin de Porres, todistaa murhan ja tanssii estoitta sekä kirkossa että palavien ristien keskellä. Video kertoo tummaihoisesta miehestä, jonka poliisit tuomitsevat valkoisen naisen murhasta. Todellisuudessa teon takana on joukko valkoihoisia miehiä. Kappaleesta piti tulla mainos Pepsille, mutta Pepsi perui sopimuksensa musiikkivideon aiheuttaman kohun takia, vaikkakin Madonna sai pitää viiden miljoonan dollarin sopimuspalkkion. == Kappaleet == #Like a Prayer (Leonard, Madonna) - 5:39 #Express Yourself (Bray, Madonna) - 4:37 #Love Song feat. Prince (Madonna, Prince) - 4:52 #Till Death Do Us Part (Leonard, Madonna) - 5:16 #Promise to Try (Leonard, Madonna) - 3:36 #Cherish (Leonard, Madonna) - 5:03 #Dear Jessie (Leonard, Madonna) - 4:20 #Oh Father (Leonard, Madonna) - 4:57 #Keep It Together (Bray, Madonna) - 5:03 #Pray For Spanish Eyes (Leonard, Madonna) - 5:15 #Act of Contrition (Madonna) - 2:19 Luokka:Madonnan albumit Luokka:Vuoden 1989 albumit
Ole Schmidt

Ole Schmidt (14. heinäkuuta 1928 Kööpenhamina – 6. maaliskuuta 2010) oli tanskalainen säveltäjä ja kapellimestari. Hän aloitti pianon soiton opiskelun vuonna 1948. Schmidtin varhaisimpiin sävellyksiin kuului pianokonsertto vuodelta 1954. Hän johti vuosina 1958–1965 Tanskan kuninkaallista oopperaa. Schmidt sävelsi muun muassa harmonikkakonserton, tuubakonserton, kantaatin ja sonaatin alttoviululle ja pianolle. ==Lähteet== Luokka:Tanskalaiset säveltäjät Luokka:Tanskalaiset kapellimestarit Luokka:Vuonna 1928 syntyneet Luokka:Vuonna 2010 kuolleet
Ray of Light

Ray of Light on yhdysvaltalaisen poplaulaja Madonnan seitsemäs studioalbumi. Se julkaistiin maaliskuussa 1998, ja se myi maailmanlaajuisesti noin seitsemäntoista miljoonaa kappaletta. Se on Madonnan 1990-luvun menestynein albumi. Albumin kappale ”Frozen” on Madonnan yksi suurimmista hiteistä. Albumi myi ensimmäisellä viikollaan 371 000 kappaletta Yhdysvalloissa. Albumi myi Yhdysvalloissa 3 837 000 kappaletta, Music club -myynti lisättynä 4,2 miljoonaa ja maailmanlaajuisesti 17 miljoonaa kappaletta. Albumista tuli maailmanlaajuinen myynti- ja arvostelumenestys. Siltä julkaistiin singlenä kappaleet ”Frozen”, ”Ray of Light”, ”The Power of Good-Bye”, ”Drowned World (Substitute for Love)” ja ”Nothing Really Matters”. Belgialainen Salvatore Acquaviva väitti myöhemmin, että ”Frozen” on plagiaatti hänen sävellyksestään. Hän haastoi Madonnan oikeuteen ja voitti oikeustaiston, minkä takia kaikki Ray of Light -albumin kopiot vedettiin markkinoilta Belgiassa. Vuonna 2014 Frozenin oikeustaistelu sai kuitenkin uutta valoa, kun kappaleen plagiaattisyytökset todettiin perättömiksi ja kappaleen esityskielto Hollannissa poistettiin. Madonna pitikin tapauksen loppuunselvityksen vuoksi keikan Belgiassa, missä Frozen kuultiin ensi kerran. Madonna tuotti ja sävelsi albumin pääasiassa William Orbitin kanssa. Albumi sai kolme Grammy-palkintoa. == Kappaleet == #Drowned World/Substitute for Love – 5:09 #Swim – 5:00 #Ray of Light – 5:21 #Candy Perfume Girl – 4:34 #Skin – 6:22 #Nothing Really Matters – 4:27 #Sky Fits Heaven – 4:48 #Shanti/Ashtangi – 4:29 #Frozen – 6:12 #The Power of Good-Bye – 4:10 #To Have and Not to Hold – 5:23 #Little Star – 5:18 #Mer Girl – 5:32 Japanissa albumilla on myös neljästoista kappale, Has to Be. == Lähteet == == Aiheesta muualla == * Levylöytö: Madonna: Ray of light . Yle.fi 9.8.2009. Luokka:Madonnan albumit Luokka:Vuoden 1998 albumit
Nuuk

Nuuk (, Nuukin murretta Nook/Нooк) on Grönlannin pääkaupunki ja sen suurin kaupunki. Kaupunki sijaitsee Grönlannin länsirannikolla Godthåbsfjordenin lahden suulla, noin 240 kilometriä napapiiriltä etelään. Tammikuussa 2024 Nuukin asukasluku oli noin 19 900. Nuukissa järjestetään vuosittain lumiveistosfestivaali maaliskuussa ja maraton elokuussa. Grönlannin kulttuurikeskus, Katuaq, sijaitsee Nuukissa. Nuuk on Huddingen ystävyyskaupunki. ==Historia== Kaupungin perusti vuonna 1728 norjalainen luterilainen lähetyssaarnaaja Hans Egede. Egede oli kuullut paljon tarinoita valtameren takana sijaitsevasta vihreästä maasta, joka olisi skandinaavien asuttama. Hän halusi lähteä etsimään tuota maata ja levittää sinne luterilaista kristinuskoa, joskaan koko skandinaaviasutuksesta ei ollut kuultu mitään yli kolmeen sataan vuoteen. Egede oli kuitenkin vakuuttunut, että maassa asuvat skandinaavit olivat pysyneet katolisina tai jopa menettäneet kristillisen uskonsa ja pyysi Tanskan kuninkaalta Fredrik IV:ltä lupaa lähteä matkaan. Egeden saavuttua Grönlantiin 1721, ei skandinaaviasutuksesta ollut enää mitään jäljellä, mutta sen sijaan hän tapasi inuitteja, perusti luterilaisen lähetysaseman Godthåb-vuonon rannalle ja ryhtyi levittämään kristinuskoa heidän keskuuteensa. ==Kulkuyhteydet== Nuukiin matkustaminen on käytännössä mahdollista ainoastaan lentokoneella tai helikopterilla, poikkeustapauksissa laivalla. Suurin osa Grönlantiin lennettävistä kansainvälisistä yhteyksistä lennetään Kangerlussuaqin lentoasemalle, jossa on maan ainoa riittävän suuri kiitotie isoille lentokoneille. Air Greenland lentää päivittäin vuoroja Kangerlussuaqin ja Nuukin lentoaseman välillä. Jatkoyhteyden kesto on noin tunti. Air Greenland lentää Nuukiin myös muualta Grönlannista, joskaan vuoroja maan muilla sisäisillä reiteillä ei välttämättä lennetä päivittäin. Nuukin ja Grönlannin muiden asutuskeskusten välillä ei ole tieyhteyksiä eikä rautateitä. Kaupungin sisällä kulkemiseen voi käyttää busseja tai takseja, vaikka kaupungin suhteellisen pienestä koosta johtuen kulkeminen on helppoa myös kävellen. ==Katso myös== * Grönlannin kansalliskirjasto * Nuukin tuomiokirkko * Nuuk-stadion * Hans Egeden patsas ==Lähteet== == Aiheesta muualla == * Nuukin kaupungin kotisivut * Nuuk Tourism * Greenland.com: Nuuk * Luokka:Seulonnan keskeiset artikkelit
Best of Ozz

Best of Ozz on Ozzy Osbournen vuonna 1989 julkaistu kokoelmalevy. Best of Ozz -levyt sisältävät kappaleita vain Ozzyn neljältä ensimmäiseltä studioalbumilta (Blizzard Of Ozz, Diary Of A Madman, Bark at the Moon ja The Ultimate Sin), sillä No Rest For The Wicked -levyltä ei ole albumilla mukana yhtään kappaletta, vaikka se julkaistiin kokoelmaa edeltävänä vuonna. == Kappaleet == # # # # # # # # # # == Kokoonpano == * Ozzy Osbourne - laulu * Randy Rhoads - kitarat (kappaleet 1, 3, 5, 7 ja 9) * Jake E. Lee - kitara (kappaleet 2, 4, 6, 8 ja 10) * Bob Daisley - basso (kappaleet 1, 3, 5–9) * Phil Soussan - basso (kappaleet 2, 4 ja 10) * Lee kerslake - rummut (kappaleet 1, 3, 5, 7 ja 9) * Tommy Aldridge - rummut (kappaleet 6 ja 8) * Randy Castillo - rummut (kappaleet 2, 4 ja 10) * Don Airey - koskettimet (kappaleet 5–6 ja 8) * Mike Moran - koskettimet (kappaleet 2, 4 ja 10) == Lähteet == == Aiheesta muualla == * * Luokka:Vuoden 1989 kokoelma-albumit Luokka:Ozzy Osbournen kokoelma- albumit
Lotinapellon piiri

Lotinapellon piiri () on hallintopiiri Leningradin alueella Laatokan itäpuolella 239 km Pietarista itään. Piiri on perustettu vuonna 1927 ja piirin pinta-ala on 4 900,6 km². Asukkaita on 34 300. Piirin hallinnollisena keskuksena on Lotinapellon kaupunki (22 500 asukasta). Piiriin kuuluu Lotinapellon kaupungin lisäksi Svirstroin kaupunkimainen taajama (kaupunkikunta) sekä kolme maalaiskuntaa: Aljohovštšina, Janega ja Vahnova Kara. Piirin alueella sijaitsee Pyhän Kolminaisuuden luostari. ==Lähteet== ==Aiheesta muualla== * Lotinapellon piirin sivusto * Lotinapellon piiri Leningradin alueen sivustolla *
Bhopal

Bhopal () on Madhya Pradeshin osavaltion pääkaupunki keskisessä Intiassa. Kaupungissa asui 1 883 381 ihmistä vuoden 2011 väestönlaskennan mukaan. Bhopal sijaitsee kukkulaisella alueella Malwan ylätasangolla. Etelää kohti mentäessä maa kohoaa hiljalleen Vindhya-vuoristoksi. == Historia == Paramaran kuninkaan Bhojan sanotaan perustaneen kaupungille nimen antaneen tekojärven 1000-luvulla. Moguliarmeijan komentaja perusti Bhopalin valtion vuonna 1723. Se ryhtyi yhteistyöhön brittien kanssa 1817 jouduttuaan hankauksiin Maratin valtakunnan kanssa. Vuonna 1818 Britit yhdistivät joukon alueen ruhtinaskuntia Sehoresta käsin toimivan hallinnon alle. Bhopal oli yksi viimeisimmistä ruhtinaskunnista, jotka liittyivät Intiaan sen vuoden 1947 itsenäistymisen jälkeen. Vasta 1. toukokuuta 1949 Bhopalin hallitsija hyväksyi Intian hallinnon. Kaupungissa tapahtui maailman pahin teollisuusonnettomuus 3. joulukuuta 1984. Metyyli-isosyanaattia purkautui Union Carbide Indian hyönteismyrkkytehtaasta kaupunkiin. Pilvi peitti puolet kaupungista, ja tuhansia ihmisiä kuoli. Virallisten tietojen mukaan uhreja oli 3500, mutta onnettomuuden uhrien asiaa ajavat aktivistit puhuvat jopa 25 000 kuolonuhrista. == Maantiede ja nähtävyyksiä == Bhopalia kutsutaan järvien kaupungiksi. Kahden suuren tekojärven rannalla on palatseja, järvistä saadaan juomavettä ja niitä käytetään virkistykseen. Kaupungissa on myös monia satojen vuosien ikäisiä moskeijoita, joiden joukossa on Intian suurin moskeija Taj al- Masjid. Bhopal architecture1.JPG|Bhopalin arkkitehtuuria Bhopal_road.JPG|Bhopalin kaupunkia Bohpal Marche.jpg|Markkinat Bhopalissa ==Lähteet== ==Aiheesta muualla== Luokka:Madhya Pradeshin kaupungit Luokka:Intian osavaltioiden pääkaupungit
Daejeon

Daejeon (, hanja ) on maakuntajaon ulkopuolinen metropolikaupunki Etelä-Korean keskiosassa. Se sijaitsee sisämaassa pääkaupunki Soulin eteläpuolella ja rajautuu lännessä Etelä-Chungcheongin sekä idässä Pohjois-Chungcheongin maakuntaan. Se toimii Etelä-Chungcheongin hallintokeskuksena. Daejeon on maan viidenneksi suurin kaupunki: siellä on 1 445 640 asukasta (vuonna 2010) ja sen pinta-ala on 539,87 neliökilometriä. Daejeonin nimi tarkoittaa kirjaimellisesti ”suuri pelto”. Japanin siirtomaakaudella Seoulin ja Busanin välinen rautatie rakennettiin kulkemaan Daejeonin kautta, ja kaupungista tuli tärkeä risteyskohta. Kaupunki kehittyi voimakkaasti myös sen jälkeen, kun siitä tehtiin Etelä-Chungcheongin pääkaupunki vuonna 1931. Kaupunki tuhoutui täysin Korean sodassa. Vuodesta 1973 lähtien kaupunkiin alettiin rakentaa Daedeok Science Town -aluetta, joka on nykyään merkittävä tieteen ja teknologian keskus ja jossa sijaitsevat muun muassa KAIST-instituutti, Korean avaruustutkimuskeskus (KARI) ja Korean ydinteknologinen tutkimuslaitos (KAERI). Daejeonissa järjestettiin maailmannäyttely vuonna 1993 (Expo ’93), ja metropolikaupunki siitä tehtiin vuonna 1995. == Maantiede ja ilmasto == == Ystävyyskaupungit == Daejeonilla on kymmenen ystävyyskaupunkia ympäri maailmaa: * Ōda, Japani (1987) * Seattle, Yhdysvallat (1989) * Budapest, Unkari (1994) * Nanjing, Kiina (1994) * Calgary, Kanada (1996) * Guadalajara, Meksiko (1997) * Uppsala, Ruotsi (1999) * Novosibirsk, Venäjä (2001) * Brisbane, Australia (2002) * Bình Dương, Vietnam (2005) * Sapporo, Japani (2010) == Lähteet == == Aiheesta muualla == * Kaupungin internetsivut Luokka:Etelä-Korean kaupungit
Jack Straw

John Whitaker ”Jack” Straw (s. 3. elokuuta 1946) on englantilainen Työväenpuolueen poliitikko, joka toimi maansa sisäministerinä Tony Blairin hallituksessa vuosina 1997–2001, ulkoministerinä 2001–2006 sekä 5. toukokuuta 2006 lähtien Työväenpuolueen parlamenttiryhmän johtajana Yhdistyneen kuningaskunnan parlamentin alahuoneessa ja 28. kesäkuuta 2007 – 11. toukokuuta 2010 Brownin hallituksen oikeusministerinä, lordikanslerina ja ensimmäisenä ministerinä. Parlamentissa Straw on toiminut vuodesta 1979 Blackburnin vaalipiirin edustajana. Straw syntyi Buckhurst Hillissä Essexissä ja kasvoi Loughtonissa yksinhuoltajaäidin lapsena. Hän luki lakia Leedsin yliopistossa. Straw nimitettiin sisäministeriksi Työväenpuolueen vuoden 1997 vaalivoiton jälkeen. Hän ajoi vuonna 2000 läpi Regulation of Investigatory Powers Actin, joka lisäsi poliisin valtuuksia terrorismia vastaan. Entinen pääministeri Thatcher ylisti Straw’ta tästä, mutta eräät pitivät hänen toimiaan autoritaarisina. Hän lisäsi Euroopan ihmisoikeussopimuksen määräykset Britannian lakiin. Maaliskuussa 2000 Straw teki päätöksen pitkään kotiarestissa Lontoossa olleen Augusto Pinochetin palauttamisesta Chileen tämän terveydentilan vuoksi, vaikka Pinochetia vaadittiin luovutettavaksi oikeudenkäyntiin. Vuoden 2001 vaalien jälkeen Straw’sta tuli ulkoministeri Robin Cookin seuraajana. Straw’lla oli hyvät suhteet Yhdysvaltoihin, ja hän kannatti Irakin sotaa. Eräiden arvioiden mukaan Yhdysvallat kuitenkin painosti Straw’n eroon ulkoministerin asemasta hänen vastustettuaan hyökkäystä Iraniin. == Lähteet == == Aiheesta muualla == Luokka:Yhdistyneen kuningaskunnan ulkoministerit Luokka:Ministerit Luokka:Sisäministerit Luokka:Vuonna 1946 syntyneet Luokka:Elävät henkilöt
Gianni Romme

Gianni Romme (s. 12. helmikuuta 1973 Lage Zwaluwe, Alankomaat) on alankomaalainen pikaluistelija ja olympiavoittaja. Romme on erityisesti keskittynyt pitkille luistelumatkoille, joilla hän onkin saavuttanut mittavaa menestystä. Naganon olympialaisissa 1998 Romme voitti kultaa sekä 5 000 että 10 000 metrillä. Neljä vuotta myöhemmin Salt Lake Cityn olympialaisissa hän saavutti 10 000 metrillä hopeaa maanmiehensä Jochem Uytdehaagen takana. Yleisluistelun maailmanmestaruuden Romme on voittanut kahdesti, 2000 ja 2003. Matkakohtaisissa MM-kisoissa hän on voittanut 5 000 metriä kolmesti ja 10 000 metriä neljästi. Lisäksi hänellä on hopeaa 5 000 ja 10 000 metriltä sekä kolme pronssia 5 000 metriltä. EM-kilpailuissa hän voitti kultaa vuonna 2003. Romme lopetti uransa kauteen 2006–2007. Sen jälkeen hän valmensi muun muassa Anni Friesinger-Postmaa. == Lähteet == * SpeedSkatingNews: Gianni Romme === Viitteet === == Aiheesta muualla == * Luokka:Alankomaalaiset pikaluistelijat Luokka:Alankomaalaiset olympiavoittajat Luokka:Alankomaalaiset pikaluisteluvalmentajat Luokka:Vuonna 1973 syntyneet Luokka:Elävät henkilöt
Inhuman Rampage

Inhuman Rampage on DragonForce-yhtyeen kolmas pitkäsoitto, joka julkaistiin vuonna 2006. Albumia oli tammikuun 2007 alkuun mennessä myyty yli 100 000 kappaletta.http://www.drivenfaroff.com/2007/01/10/soundscan-results-for-the- week-of-january-1-2007 Se ylsi sijalle 103 Yhdysvaltain viikoittaista levymyyntiä kartoittavalla Billboard 200 -listalla. __NOTOC__ == Kappaleet == # # # # # # # # === Japanin-version bonusraita === 9. ==DVD-uudelleenjulkaisun bonuskappaleet== # "Through the Fire and Flames", musiikkivideo # "Operation Ground and Pound", musiikkivideo # "My Spirit Will Go On", esitys Metal Hammer Awards -tilaisuudesta # Behind-The-Scenes Rockumentary == Jäsenet == * ZP Theart – laulu * Sam Totman – kitarat * Herman Li – kitarat * Adrian Lambert – basso * Vadim Pružanov – koskettimet * Dave Mackintosh – rummut === Tuotanto === * Karl Groom – äänittäjä, miksaaja * Sam Totman – miksaaja * Herman Li – äänittäjä, miksaaja, kannen kuva * Vadim Pružanov – miksaaja * Eberhard Köhler – masteroija (Powerplay Mastering, Berliini) * Chie Kimoto – kannen kuva * Daniel Bérard – kannen kuva == Arviot == * Allmusic: Allmusic review * Imperiumi: 8½/10Dragonforce: Inhuman Rampage Viitattu 27.12.2022. * Sputnikmusic: Sputnikmusic * Soundi: Dragonforce: Inhuman Rampage Viitattu 27.12.2022. == Lähteet == * dragonforce.com === Viitteet === == Aiheesta muualla == * * Luokka:DragonForcen albumit Luokka:Vuoden 2006 albumit
Stadiaali

Stadiaali on jääkautta lyhyempi kylmä jakso ilmastohistoriassa. Jääkauden aikana ilmasto muuttui toisinaan suhteellisen nopeasti stadiaalista lämpimämpään interstadiaaliin ja takaisin. == Lähteet == Luokka: Jäätikkötiede Luokka: Jääkaudet Luokka: Paleoklimatologia
Dryas

Dryas tarkoittaa seuraavia asioita: * lapinvuokot (Dryas), ruusukasveihin kuuluva suku * nuorempi dryas, jääkauden jälkeinen aikakausi 12 900–11 500 vuotta sitten. * Dryas, Traakian kuninkaan Lykurgoksen isä.
Bell OH-58 Kiowa

Bell OH-58 Kiowa on yhdysvaltalainen Bell Helicopter Textron -yhtiön valmistama tiedusteluhelikopteri, joka perustuu Bell 206 -kopteriin. OH-58D Kiowa Warrior on helikopterin aseistettu malli, joka on käytössä Yhdysvaltain armeijalla. Se voidaan aseistaa vaihtoehtoisesti: * FIM-92 Stinger -ohjuksilla * AGM-114 Hellfire -ohjuksilla * Hydra 70 -raketeilla * .50 (12.7 mm) -kaliiperisella konekiväärillä == Tekniset tiedot == == Lähteet == == Aiheesta muualla == *OH-58 Kiowa *FAS *Global Security Luokka:Sotilashelikopterit OH-58 Kiowa
Rush Hour – Rankka pari

Rush Hour – Rankka pari () on Brett Ratnerin ohjaama elokuva vuodelta 1998. Sen jatko-osa, Rush Hour 2 valmistui vuonna 2001 ja Rush Hour 3 valmistui vuonna 2007. Kaikissa elokuvissa näyttelevät Jackie Chan ja Chris Tucker. Neljäs osa on tekeillä. == Juoni == Rikospoliisi Lee lähetetään Hongkongista Yhdysvaltoihin tutkimaan kiinalaisen konsuli Hanin tyttären kaappausta. FBI ei kuitenkaan halua ulkopuolisia tutkimaan rikosta, joten he käskevät rääväsuisen LAPD:n etsivän, James Carterin, pitää Leen poissa kuvioista. Lee ja Carter päättävät kuitenkin tutkia asiaa yhdessä. == Näyttelijät == == Aiheesta muualla == * * Luokka:Vuoden 1998 yhdysvaltalaiset elokuvat Luokka:Rush Hour -elokuvat Luokka:Brett Ratnerin ohjaamat elokuvat
Bart Veldkamp

Bart Veldkamp (s. 22. marraskuuta 1967 Haag) on belgialainen, alun perin alankomaalainen entinen pikaluistelija. Albertvillen olympialaisissa 1992 Veldkamp voitti 10 000 metrillä kultamitalin. Ennen Lillehammerin olympialaisia 1994 hän ei ollut tyytyväinen Alankomaiden kovatasoisen pikaluistelujoukkueen karsintatapaan ja vaihtoi tämän takia myöhemmin Belgian kansalaiseksi. Lillehammerissa Veldkamp saavutti pronssia 10 000 metrillä. 1998 Naganon olympialaisissa Veldkamp kilpaili Belgian joukkueessa ja saavutti 5 000 metrillä pronssia, mikä oli Belgian kautta aikain ensimmäinen pikaluistelun olympiamitali. Veldkamp voitti yleisluistelun MM-kisoista pronssia vuosina 1990, 1991 ja 2001. Matkakohtaisista MM-kisoista hän sai hopeaa 10 000 metrillä 1996. 5 000 metrillä hän sai pronssia 1998 ja hopeaa 1999. EM-kilpailuissa hän sai kultaa 1990, pronssia 1991 ja hopeaa 2001. Veldkamp lopetti uransa 2006. ==Henkilökohtaiset ennätykset== *500 m: 37,55, 15. tammikuuta 2000, Hamar *1 000 m: 1.12,80, 20. marraskuuta 2005, Salt Lake City *1 500 m: 1.49,00, 4. maaliskuuta 2001, Calgary *3 000 m: 3.47,56, 5. helmikuuta 2006, Torino *5 000 m: 6.23,64, 2. maaliskuuta 2001, Calgary *10 000 m: 13.27,48, 22. helmikuuta 2002, Salt Lake City == Lähteet == *Saavutukset skateresults.com *Ennätykset sskating.com Luokka:Alankomaalaiset olympiavoittajat Luokka:Alankomaalaiset pikaluistelijat Luokka:Belgialaiset pikaluistelijat Luokka:Belgialaiset olympiamitalistit Luokka:Alankomaalaiset pikaluisteluvalmentajat Luokka:Vuonna 1967 syntyneet Luokka:Elävät henkilöt
Lobo

Lobo voi tarkoittaa ainakin seuraavia asioita: *Lobo, Keith Giffenin ja Roger Sliferin luoma sarjakuvahahmo *Lobo, kunta Filippiineillä *Lobo, joki Filippiineillä *Lobo, eräs omenalajike *Lobo, filippiiniläinen televisiosarja ====Henkilöitä==== *Lobo, oikealta nimeltään Roland Kent LaVoie (s. 1943), yhdysvaltalainen laulaja-lauluntekijä *Lobo, oikealta nimeltään Visa Mäkinen, suomalaisen hip hop -tuottajakaksikon K.V.N & Lobo toinen osapuoli *Almiro Lobo (s. 1982), mosambikilainen jalkapalloilija *Alonso Lobo (1555–1617), espanjalainen säveltäjä *Anthony Theodore Lobo (s. 1937), pakistanilainen piispa *Duarte Lobo (1565–1646), portugalilainen säveltäjä *Gerald Isaac Lobo (s. 1949), intialainen katolinen piispa *Ildo Lobo (1953–2004), kapverdeläinen muusikko *Porfirio Lobo Sosa (s. 1947), Hondurasin presidentti. Luokka:Luettelot henkilöistä sukunimen mukaan
Steve-O

Stephen Gilchrist Glover (s. 13. kesäkuuta 1974 Lontoo, Iso-Britannia), tunnettu paremmin taiteilijanimellä Steve-O, on brittiläinen rullalautailija ja televisioesiintyjä. Hänen nykyinen kotipaikkansa on Los Angeles, Kalifornia. Hän oli mukana televisiosarja Jackassissä, sarjasta tehdyssä elokuvassa Jackass: The Movie, ja on nykyään mukana televiosarja Wildboyzissa Chris Pontiuksen kanssa. Jackass: The Moviessa Steve-O otti selkäänsä tatuoinnin, joka esittää häntä itseään. Steve-O on tehnyt myös neljä elokuvaa: Don't Try This At Home 1 & 2, Steve-O: Out On Bail ja Steve-O: Early Years. Nykyään Steve-O tekee myös videoblogia ja prank-videoita YouTubeen. == Elämä == Gloverin äiti, Donna Gay oli kanadalainen ja hänen isänsä Richard Edward "Ted" Glover oli amerikkalainen. Nuorena Glover matkusti ympäri maapalloa liikemies-isänsä kanssa ja oppi jo nuorena puhumaan kolmea eri kieltä. Yksitoistavuotiaana Glover kiinnostui rullalautailusta ja metallimusiikista. Miamin yliopistossa Glover lopulta keskeytti opiskelun, mikä johti välirikkoon vanhempien kanssa. Glover lähti seikkailemaan pitkin Amerikan maanteitä, ja hänen isänsä lopetti hänen kulujensa maksamisen. Gloverista tuli pian koditon ja hän vietti yönsä kavereidensa luona. Glover toimi ammattiskeittaajana ja sirkuspellenä, kunnes hän liittyi mukaan Jackass-sarjaan. Steve-O on myös Duudsonien ystävä. Hän on myös ollut Suomessa Duudsoneiden kuvauksissa. Glover pidätettiin itsensä paljastamisesta vuonna 2002, kun hän erästä stunttia tehdessään esiintyi yökerhossa kivekset niitattuna kiinni reiteensä. Vuonna 2003 Glover pidätettiin huumausaineiden hallussapidosta, kun hän stuntin takia nielaisi marihuanalla täytetyn kondomin ja siten salakuljetti huumausaineita Ruotsiin. Vuonna 2008 Glover pidätettiin epäiltynä mm. vandalismista. Maaliskuussa 2008 huumepäissään riehunut ja itsemurhauhkauksilla lähipiirinsä huolestuttanut Glover joutui pakkohoitoon mielisairaalaan. Hän epäili huumeiden tuhonneen aivonsa ja näki hoitoon joutumisen rangaistuksena siitä ahdistuksesta, jota hän oli aiheuttanut läheisilleen itsetuhoisella käytöksellään. Glover on vegaani. Hän on seurustellut Kat Von D:n kanssa. == Lähteet == ==Aiheesta muualla== * Viralliset sivut * Luokka:Brittiläiset rullalautailijat Steve-O Luokka:Vuonna 1974 syntyneet Luokka:Elävät henkilöt Luokka:Seulonnan keskeiset artikkelit
Lobo (Filippiinit)

Lobo on kunta Batangasin provinssin etelärannikolla, Filippiineillä. Sen asukasluku oli 37 798 vuonna 2007. Kuten muut Filippiinien kunnat ja kaupungit, Lobo jakautuu barangayhin, joita Lobolla on 26. Kunnan nimen on arveltu tulevan sutta tarkoittavasta lobo-sanasta. Luokka:Filippiinien maantiede
Selänpään lentokenttä

Selänpään lentokenttä on Kouvolan Valkealassa sijaitseva Kouvolan Seudun Ilmailuyhdistys ry:n (KILY) ylläpitämä lentokenttä. Kesäisin kentällä on purjelento- sekä moottoripurjelentotoimintaa. Kentällä on myös kesäaikaan auki oleva kahvila, yhteiskeittiö (jossa mm. astianpesukone), grillikatos, sauna ja takkahuone, erilaisia majoitusmahdollisuuksia, vesivessat ja suihkut sekä pyykinpesukone. Vuoden 1982 juhannuksena Selänpään lentokentällä järjestettiin Sun Dance -festivaali. Sun Dance oli kävijämäärältään yksi suurimmista Suomessa 1980-luvulla järjestetyistä rockfestivaaleista, esiintyjinä oli muiden muassa Ian Gillan, Hassisen Kone, Pelle Miljoona, Popeda, Hanoi Rocks ja Sleepy Sleepers. Kesäkuussa 1983 lentokentän maastossa kilpailtiin Kouvolan Rasti -72:n järjestämä Jukolan viesti. Vanhoillislestadiolaisten järjestämät suviseurat järjestettiin vuonna 2007 Selänpään lentokentällä. Wexi Korhosen jännitysromaanin Sky Divers: tappajat taivaalta tapahtumia sijoittuu Selänpään lentokentälle. ==Kentän historiaa== Selänpään lentokenttää alettiin suunnitella talvisodan aikana 1940 ja rakentamiseen ryhdyttiin välittömästi suunnitelman valmistuttua helmi–maaliskuussa. Ensimmäinen lentokone kävi kentällä jo elokuussa ja kaikki neljä kiitotietä, joista on nykyisin jäljellä kaksi, olivat valmiit syys–lokakuun vaihteessa. Enimmillään työvoimaa oli kesällä 270 henkilöä, 70 hevosta ja seitsemän autoa. Yhtä lanaa lukuun ottamatta työ tehtiin käsityökaluin. Alueelle rakennettiin myös useita majoitus- ynnä muita tiloja. Yksi majoitusparakeista on yhä olemassa ja KILY:n käytössä. == Lähteet == ==Aiheesta muualla== *Kouvolan Seudun Ilmailuyhdistys ry – Selänpään lentokenttä *VFR Suomi/Finland – Selänpään lentokenttä *Kouvolan Seudun Ilmailuyhdistys ry *Selänpään historiaa *Lentopaikat.fi – Selänpään lentokenttä *Jatkosodan ensimmäinen ilmataistelu Luokka:Suomen lentopaikat Luokka:Suomen sodanaikaiset lentokentät Luokka:Kouvolan rakennukset ja rakennelmat Luokka:Kouvolan liikenne Luokka:Valkeala
Porfirio Lobo Sosa

Porfirio "Pepe" Lobo Sosa (s. 22. joulukuuta 1947 Trujillo) oli Hondurasin presidentti tammikuusta 2010 tammikuuhun 2014. Hondurasin kansallispuolueeseen kuuluva Lobo on ollut myös kongressin puhemiehenä 2002-2006\. Hän on kotoisin Olanchon departementista, josta perhe muutti Trujilloon liiketoimien vuoksi. Lobo kävi katolista koulua Juticalpassa ja opiskeli sitten pääkaupungissa Tegucigalpassa. Hän jatkoi opintojaan Yhdysvalloissa Miamin yliopistossa Floridassa, sekä Kansojen ystävyyden yliopistossa Moskovassa. Opintojen jälkeen Lobo jatkoi maanviljelyn parissa ja hän on yksi Keski-Amerikan suurimpia viljantuottajia. Hän opetti myös Instituto La Fraternidadissa Juticalpassa yhdentoista vuoden ajan. Lobo oli ehdolla presidentinvaalissa 27. marraskuuta 2005. Häntä ei valittu, mutta hän sai toiseksi eniten ääniä. Voittaja oli liberaalipuolueen Manuel Zelaya, joka syrjäytettiin vallankaappauksella 2009. Vuoden 2009 vaaleissa Lobo voitti liberaalipuolueen ehdokkaan Elvin Ernesto Santosin. Lobo vannoi virkavalansa 27. tammikuuta 2010. Merkittävä osa Latinalaisen Amerikan maista, esimerkiksi Venezuela, Ecuador, Brasilia ja Meksiko, pitävät Lobon presidenttiyttä laittomana, koska vaalit pidettiin vallan kaapanneen hallituksen alaisuudessa. == Lähteet == Luokka:Hondurasin presidentit Luokka:Vuonna 1947 syntyneet Luokka:Elävät henkilöt
Adiós

Adiós on kunta Navarran maakunnassa Navarran itsehallintoalueella Espanjassa. Vuonna 2016 kunnan asukasluku oli 155.http://www.ine.es/jaxiT3/Datos.htm?t=2884 == Lähteet == == Aiheesta muualla == * Adiós Luokka:Espanjan kaupungit Luokka:Navarran kunnat
Adios

Adios voi tarkoittaa ainakin seuraavia asioita: * Adiós, kunta Navarrassa, Espanjassa * Adios, Frederikin albumi * Adios, KMFDM:n albumi * Adios, Böhse Onkelzin albumi * ”Adios”, Rammsteinin kappale albumilla Mutter.
Jääkairausnäyte

Jääkairausnäyte on tutkimusta varten jäätiköstä porattu näyte. Paksulta jäätiköltä porattaessa näyte voi olla kilometrejä pitkä ja sisältää satojen tuhansien vuosien ikäistä jäätä. Jääkairausnäytteitä on porattu muun muassa Grönlannista, Antarktikselta ja vuoristojen jäätiköistä. Saatuja jäänäytteitä säilytetään alle metrin pituisina pötköinä kylmässä. Jään kerroksia ja kemiallista koostumusta tutkimalla yritetään selvittää jään syntymisajan lämpötila ja jään syntymisaika. Jääkairausnäytteistä on mitattu muun muassa lämpötilasta riippuvat happi-isotooppisuhde ja deuteriumpitoisuus, sen sisältämien kaasukuplien hiilidioksidipitoisuus ja metaanipitoisuus sekä jään sisältämän muinaisen pölyn määrää kuvaavia ainepitoisuuksia. Vanhassa jäässä voivat näkyä vaikkapa tulivuorenpurkaukset rikkipitoisuuden vaihteluina. Tunnettuja jääkairausnäytteitä ovat Dye-3, GISP, GISP2, GRIP, NGRIP, EPICA ja Vostok. Jään ikä määritetään muun muassa siinä olevien hiilidioksidikuplien hiili-14-pitoisuuksista isotooppeihin perustuvalla iänmääritysmenetelmällä. ==Katso myös== *Paleoklimatologia *Jääkausi *EPICA == Lähteet == ==Aiheesta muualla== *Ice Core Gateway *GRIP * Eight glacial cycles from an Antarctic ice core: Nature. 2004 Jun 10;429(6992):623-8. Kairausnäyte
200 km/h in the Wrong Lane

200 km/h in the Wrong Lane on venäläisen tyttöduo t.A.T.u.:n, eli Julija Volkovan ja Lena Katinan, ensimmäinen kansainvälisesti julkaistu ja pääosin englanninkielinen albumi. Se julkaistiin 10. joulukuuta 2002 ja se sisältää suunnilleen samat kappaleet kuin edellinen, ainoastaan Venäjällä julkaistu 200 по встречной (200 Po Vstrechnoi) -albumi, vain englanninkielisinä. Albumin julkaisi Interscope Records ja siitä päävastuussa olivat tuottajat Trevor Horn ja Martin Kierszenbaum sekä tyttöjen manageri Ivan Šapovalov. Singlejulkaisut albumilta ovat All the Things She Said, Not Gonna Get Us, promo-single 30 Minutes ja How Soon Is Now?. Albumia myytiin yli viisi miljoonaa kappaletta ympäri maailman ja menestyi kiitettävästi myös Suomessa. Albumin julkaisun ja t.A.T.u.:n lesbo-markkinakikkojen jälkeen duon arveltiin hajonneen vuonna 2003, mutta 200 km/h in the Wrong Lane sai seuraajan vuonna 2005 albumista Dangerous and Moving. == Kappaleluettelo == # # # # # # # # # # # # Albumi sisältää myös Behind the Scenes with Julia and Lena Part 2 -videon sekä kappaleen All the Things She Said musiikkivideon. == Lähteet == Luokka:T.A.T.u.:n albumit Luokka:Vuoden 2002 albumit
Böhse Onkelz

Böhse Onkelz on saksalainen rockyhtye. Stephan Weidner, Kevin Richard Russell ja Peter Schorowsky perustivat Böhse Onkelzin marraskuussa 1980 Frankfurt am Mainissa. Vuonna 1981 kokoonpanoon liittyi myös Matthias "Gonzo" Röhr, joka oli aiemmin soittanut kitaraa muun muassa Antikörper-yhtyeessä. Yhtye julkaisi ensimmäisen LP:nsä Der nette Mannin 1984. Böhse Onkelz hajosi 2005. Onkelz teki kuitenkin paluun 2014 ja järjesti 20. ja 21. kesäkuuta konsertit Hockenheimin radalle, johon saapui yhteensä 220 000 fania kuuntelemaan yhtyettä. Myös kesäkuussa 2015 yhtye kokosi faninsa Hockenheimringille. Vuorossa oli neljä konserttia (19., 20., 26. ja 27. kesäkuuta). Vuonna 2016 yhtye julkaisi LP:n Memento. Yhtyettä on syytetty koko sen olemassaolon ajan äärioikeistolaisuudesta perusteena muun muassa alkuaikojensa kappaleet, esimerkiksi Türken raus (1981), SS-Staat (1981), ja Deutschland den Deutschen (1983), joiden tekstit käsittelivät ulkomaalaisten karkottamista ja holokaustin toteuttamista. Yhtye esiintyi varsinkin 1980-luvulla säännöllisesti uusnatsistisissa tapahtumissa. Myöhempinä vuosinaan yhtye on kuitenkin kiistänyt syytökset ja ottanut etäisyyttä aiempaan toimintaansa. Se on julistautunut epäpoliittiseksi ja myös kieltänyt poliittiset symbolit konserteissaan. ==Tuotanto== * 1982: Kill the Hippies – Oi! (EP) * 1984: Der nette Mann * 1985: Böse Menschen – Böse Lieder * 1985: Mexico (EP) * 1987: Onkelz wie wir… * 1988: Kneipenterroristen * 1989: Lügenmarsch (EP) * 1990: Es ist soweit * 1991: Wir ham’ noch lange nicht genug * 1992: Live in Vienna * 1992: Ich bin in dir (single) * 1992: Heilige Lieder * 1993: Weiß * 1993: Schwarz * 1994: Gehasst, verdammt, vergöttert …die letzten Jahre (Best Of) * 1995: Finde die Wahrheit (single) * 1995: Hier sind die Onkelz * 1996: E.I.N.S. * 1997: Live in Dortmund (VHS + CD) * 1997: Danke für nichts - Die CD zum Buch * 1998: Terpentin (single) * 1998: Viva Los Tioz * 2000: Dunkler Ort (single) * 2000: Ein böses Märchen… aus tausend finsteren Nächten * 2001: Tour 2000 (DVD, VHS, CD) * 2001: 20 Jahre – Live in Frankfurt (2 DVD + 2 CD) * 2001: Gestern war Heute noch Morgen (Best Of) * 2002: Keine Amnestie für MTV (single) * 2002: Dopamin * 2004: Onkelz vs. Jesus (single) * 2004: Adios * 2005: Live in Hamburg * 2005: La Ultima / Live in Berlin (2 DVD) * 2007: Vaya Con Tioz (4 DVD) * 2016: Memento (CD, LP, Download) * 2020: Böhse Onkelz Luokka:Saksalaiset hard rock -yhtyeet Luokka:Saksalaiset punkyhtyeet Luokka:Saksalaiset metalliyhtyeet
Luigi Illica

Luigi Illica (9. toukokuuta 1857 Castell'Arquato, Piacenza, Italia – 16. joulukuuta 1919 Colombarone, Italia) oli italialainen libretisti. Hän kirjoitti librettoja muun muassa Giacomo Puccinille, Alfredo Catalanille ja Umberto Giordanolle. Osan libretoistaan Illica kirjoitti yhdessä Giuseppe Giacosan kanssa. ==Oopperat== *Il vassalo di Szegith Francesco Pozzan kanssa (Smareglia; 1884) *La Wally (Catalani; 1889) *Cristoforo Colombo (Alberto Franchetti; 1889) *Manon Lescaut Domenico Olivan kanssa, (Giacomo Puccini; 1893) *Cornelius Schütt (Smareglia; 1893) *Le martire (Samaras; 1894) *Nozze istriane (Smareglia; 1895) *La Bohème Giuseppe Giacosan kanssa (Giacomo Puccini; 1896) *Andrea Chénier (Umberto Giordano; 1896) *Iris (Pietro Mascagni; 1898) *Tosca Giuseppe Giacosan kanssa (Giacomo Puccini; 1900) *Anton (Galleotti; 1900) *Medioevo Latino (Panizza; 1900) *Le maschere (Pietro Mascagni; 1901) *Il cuore della fanciulla (Buongiorno; 1901) *Lorenza (Edoardo Mascheroni; 1901) *Germania (Alberto Franchetti; 1902) *Nadeya (Cesare Rossi; 1903) *Siberia (Umberto Giordano; 1903) *Madama Butterfly Giuseppe Giacosan kanssa (Giacomo Puccini; 1904) *Cassandra (Gnecchi; 1905) *Tess (Erlanger; 1906) *Aurora (Panizza; 1908) *Il principe Zilah (Franco Alfano; 1909) *Héllera (Italo Montemezzi; 1909) *La Perugina (Edoardo Mascheroni; 1909) *Isabeau (Pietro Mascagni; 1911) *Giova a Pompei Ettore Romagnolin kanssa (Alberto Franchetti & Umberto Giordano; 1921) == Lähteet == Luokka:Italialaiset libretistit Luokka:Vuonna 1857 syntyneet Luokka:Vuonna 1919 kuolleet
Linda (muusikko)

Linda (oikealta nimeltään Svetlana L’vovna Geiman, ), s. 29. huhtikuuta 1977, on venäläinen muusikko, joka toimii laulajana itsensä mukaan nimetyssä yhtyeessä. Hän syntyi Kentaun kaupungissa lähellä Kiinan ja Kazakstanin rajaa. Hän muutti perheineen Moskovaan vuonna 1990. Linda piti ensimmäisen konserttinsa Pietarissa joulukuussa 1995. Lindan laulujen aiheet käsittelevät mm. huumeita, seksuaalisuutta ja maailman ongelmia. == Diskografia == === Albumit === * Pesni Tibetskih Lam (1994) * Tancy Tibetskih Lam (1994) * Vorona (1996) * Vorona Remix. (1997) * Koncert (live, 1998) * Placenta (1999) * Beloe na belom (1999) * Embrion (2000) * Zrenie (2001) * AtakA (2004) * Pochti bliznetcy (2005) * AleAda (2006) * Skor-piony (2008) === Singlet === * Iznanka sveta (2000) * Cepi i kolca (2003) Luokka:Venäläiset laulajat Luokka:Vuonna 1975 syntyneet Luokka:Elävät henkilöt
Sotilaslentokoneiden luokat

Monet maat ovat luoneet luokittelujärjestelmän sotilaslentokoneille. ==Yhdysvallat== Yhdysvaltalaista alkuperää olevien sotilaskoneniden käyttötarkoitus merkitään tyyppimerkinnän ensimmäisellä kirjaimella tai kirjainparilla. * A (Attack): rynnäkkö- eli maataistelukoneet, Esimerkiksi Fairchild A-10 Thunderbolt II. * B (Bomber): pommikoneet, Esimerkiksi Northrop B-2 Spirit. * C (Cargo): kuljetuskoneet, Esimerkiksi Boeing C-5 Galaxy. * F (Fighter): hävittäjälentokoneet, Esimerkiksi Lockheed F-16 Fighting Falcon. * KC (tanKer): Ilmatankkauskoneet. Esimerkiksi KC-135 Stratotanker * T (Training): koulukoneet, Esimerkiksi T-45 Goshawk. (Hawkin tukialusversio) * X (eXperimental): Kokeelliset prototyyppilentokoneet * Jotkut konemallit on suunniteltu sekä hävittäjä- että rynnäkkökoneeksi. F/A, esimerkiksi F/A-18 Hornet. *Tiedustelu- ja tutkakoneilla on ollut käytössä useita ei merkintöjä, kuten U-2 ja SR-71. Tutkakoneista käytetään merkintää E (esim. E-3 Sentry) Jaottelo ei ole aivan tarkka. Muutama kone on luokiteltu salaussyistä väärin. Esim. F-117 Nighthawk oli ensisijaisesti rynnäkkökone. NATO antoi kylmän sodan aikana Neuvostoliiton sotilaslentokoneille koodinimet, jotka noudattavat amerikkalaista luokitusta. Vanhan, 1940-luvun lopulla voimassa olleen järjestelmän mukainen hävittäjän merkintä oli P kuten Pursuit. Esimerkiksi Curtiss P-40. ==Ruotsi== Ruotsin vastaava luokitus on rajatumpi: * A = attack, rynnäkkökone * J = jakt, hävittäjälentokone * S = spaning, tiedustelukone ==Natsi-Saksa== Natsi-Saksa ei luonut konetyyppiluokitusta, joka olisi näkynyt sen lentokoneiden nimissä. Katso Natsi-Saksan lentokonetyyppien tunnukset. Luokka:Sotilaslentokoneet
Linda (täsmennyssivu)

Linda voi tarkoittaa ainakin seuraavia: * Linda, naisen etunimi * Linda (Svetlana L'vovna Geiman), venäläinen muusikko * Linda, rinnakkaisohjelmointiin kehitetty kieli * Linda, henkilö kreikkalaisessa mytologiassa * Linda, henkilö Viron kansalliseepoksessa, Kalevipoegissa * Linda, Miguel Bosén vuonna 1978 julkaisema musiikkialbumi * Linda, Linda Lampeniuksesta kertova neliosainen television dokumenttisarja vuodelta 2023 * Linda, aavekaupunki Tasmaniassa * Linda Line, virolainen varustamo * Loma Linda, kaupunki Kaliforniassa * 7169 Linda, päävyöhykkeen asteroidi * 2686 Linda Susan, päävyöhykkeen asteroidi * Hurrikaani Linda, hirmumyrsky itäisellä Tyynellämerellä syyskuussa 1997 == Sukunimi == * Solomon Linda (1909-1962), eteläafrikkalainen säveltäjä, laulaja ja muusikko * Sou Tit Linda (s. 1989), kambodžalainen pikajuoksija
Miguel Bosé

Miguel Bosé (s. 3. huhtikuuta 1956) on espanjalainen näyttelijä ja muusikko. Bosé aloitti uransa näyttelijänä vuonna 1971. Vuonna 1975 hän aloitti myös laulamisen. Vuonna 1977 Bosé solmi levytyssopimuksen CBS Recordsin kanssa. Tähän mennessä Bosé on esiintynyt yli 35 elokuvassa ja julkaissut 21 albumia. Luokka:Espanjalaiset näyttelijät Luokka:Espanjalaiset laulajat Luokka:Vuonna 1956 syntyneet Luokka:Elävät henkilöt
Suomen kronikka

Suomen kronikka () on 1670-luvulla syntynyt Suomen keskiaikaa ja sitä edeltävää ajanjaksoa kuvaava teos. Teos edustaa Ruotsin niin sanottua gööttiläistä historiankirjoitusta, jonka tavoite oli luoda kansalle suurenmoinen menneisyys. Siinä luetellaan esimerkiksi viisitoista Suomen muinaiskuningasta. Kronikan kirjoittajaa ei tunneta, mutta joskus on arveltu, että kyseessä olisi taidemaalari Elias Brenner. Vaikka teos on latinankielinen, on sen kirjoittaja osannut suomea sekä mahdollisesti myös viroa. Tästä on päätelty, että kirjoittaja olisi ollut Baltiassa oleva suomalainen virkamies tai pappi. Henrik Gabriel Porthanista (1739–1804) lähtien Suomen kronikkaan on suhtauduttu kriittisesti. Suomen kronikkaa ei voidakaan pitää pätevänä tietolähteenä Suomen esi- ja varhaishistoriasta. Se on kuitenkin arvokas dokumentti 1600-luvun esitieteellisestä historian ja kansanrunouden tutkimuksesta ja suomalaisen kansallistunteen varhaisimmasta ilmenemisestä ennen varsinaisen nationalismin aikaa. Teoksessa korostetaan suomalaisten ansioita esimerkiksi Ruotsin suurvallan luomisessa. Kronikka käyttää lähteenään pohjoismaisia saagoja (Snorri Sturluson: Kuinka Norja asutettiin), Saxo Grammaticusta ja suomalaista kansanrunoutta. Erityisesti kronikka on tunnettu siitä, että se luettelee Suomen muinaiset kuninkaat. Suomi-sanan alkuperä johdetaan kalansuomusta ja ulkomaalaisten käyttämä finn- sana vennoon, joka viroksi vend-muodossa tarkoittaa veljeä. Kronikka on julkaistu vuoden 1728 julkaisussa Swedische Bibliothek, mutta se oli oppineiden tiedossa jo 1600-luvun jälkipuoliskolla esimerkiksi Daniel Jusleniuksen tuotannosta päätellen. ==Forsiuksen kronikka== Toisen Suomen kronikka -nimisen historiateoksen kirjoitti helsinkiläissyntyinen pappi ja tieteilijä Sigfridus Aronus Forsius vuosien 1611 ja 1616 välillä. Forsiuksen käsin kirjoitetusta teoksesta on jäljellä kopioina säilyneitä katkelmia, joista päätellen 'Suomen kronikan' lähdeaineistona oli käytetty ainakin osittain kirkollisia kronikoita, kuten piispojen elämäkertoja. == Lähteet == * Luokka:Kirjat Suomen historiasta Luokka:Kronikat Luokka:Näennäishistoria Luokka:1600-luvun kirjat
Henri Rousseau

Henri Julien Félix Rousseau (21. toukokuuta 1844 Laval, Mayenne – 2. syyskuuta 1910 Pariisi) oli ranskalainen itseoppinut naivistinen taiteilija. Kuuluisat avantgarde-taiteilijat, kuten Gauguin ja Picasso huomasivat hänen maalauksensa hänen taiteilijauransa viimeisessä vaiheessa, kun hän maalasi päätoimisesti. Hänet tunnetaan myös nimillä Le Douanier () tai Tullimies Rousseau päivätyönsä mukaan.Henri (Le Douanier) Rousseau Visit France == Ura == Rousseau toimi tullivirkailijana 1871–1893. Ollessaan virassaan hän alkoi opettaa itseään maalaamaan ja maalasi myös työaikanaan. Rousseaun työajan käytöstä maalaamiseen on useita tarinoita. ”Hän saattoi etsiä jostain paikan, jossa saattoi istua yksin, maalata ja piirtää”, muisteli eräs hänen tuttavansa. Yksi tämän kauden mestariteoksista on Tulliportti (noin 1890), joka esittää luultavasti hänen työpaikkaansa Porte de Vanvesissa. Hän siirtyi kokopäiväiseksi taiteilijaksi vasta jäätyään eläkkeelle. Suosikkiaiheita olivat viidakkomaisemat, ja maisemat, joiden etualalla on ihminen. Viidakkoihinsa hän haki mallia sekä kasvitieteellisestä puutarhasta että kasviopin kirjoista – oikeassa viidakossa Rousseau ei koskaan käynyt. == Teokset == Elämänsä ajan häntä viehätti järjestys, rakenne ja säännöllisyys. Samanaikaisesti hän tunsi vahvaa vetoa villiä vapautta kohtaan. Tämä vapaus näkyy parhaiten Rousseaun kuuluisissa viidakkokuvissa, jotka yhdistävät eläimellisen vapauden esityksen rajoittamattoman mielikuvituksen ja psykologisen draaman näyttöön. Pablo Picasso ja Rousseau tunsivat toisensa, ja Picasso piti Rousseaun töitä suuressa arvossa. Rousseaun teoksia on muun muassa Lavalin, Ranskassa sijaitsevassa naivistisen taiteen museon, kokoelmissa.Musée d'Art naïf de Laval Via France == Lähteet == == Teoksia == Tiedosto:Henri Rousseau 001.jpg|Metsän laidalla, noin 1886. Tiedosto:Rousseau, The Toll-Gate, Courtauld Gallery 1.jpg|Tulliportti, noin 1890. Tiedosto:Henri Rousseau - La guerre.jpg|Sota, 1894. Tiedosto:Henri Rousseau 010.jpg|Nukkuva mustalaisnainen,1897. Tiedosto:Henri Rousseau 011.jpg|Käärmeenlumoaja, 1907. Tiedosto:Henri Rousseau 002.jpg|Näkymä Sèvresin sillalta, 1908. Tiedosto:Henri Rousseau 003.jpg|Chopinin patsas Luxemburgin puistossa, 1909. Tiedosto:Henri Rousseau 005.jpg|Yadwighan uni, 1910. == Aiheesta muualla == *The Complete Works HenriRousseau.org Luokka:Ranskalaiset taidemaalarit Luokka:Naivistit Luokka:Tullivirkamiehet Luokka:Vuonna 1844 syntyneet Luokka:Vuonna 1910 kuolleet